Sæll Ögmundur . Var að lesa óbótaskammir í þinn garð frá lesanda síðunnar , Friðjóni Steinarssyni sem er með vægast sagt undarlegar hugmyndir um vinstrimennsku . Þér er fundið til foráttu að standa fyrir átaki gegn skipulagðri glæpastarfsemi , átaki gegn ofbeldismönnum sem stunda mansal og líkamsmeiðingar . Hvers konar rugl er þetta ! Ég leyfi mér að þakka þér og öðrum alvöru vinstrimönnum í VG að hlaupa ekki frá borði og halda róttækum félagslegum sjónarmiðum til haga og berjast fyrir þeim af hörku þótt augljóslega blási oft á móti innan flokks sem utan . Takk fyrir úthaldið . Jóhannes Gr. Jónsson